सर्दी में सजी कव्वाली की महफिल, सुबह तक चली
मुंबई की दानिश शबाब पार्टी व रूबीना-सबीना कव्वाल पार्टी।
रंग की महफिल में कलाम पेश करते चांद कादरी।
भास्कर संवाददाता | सनावद
संस्कृति, सद्भावना और राष्ट्रीय एकता का प्रतीक पीरानपीर-शीतला माता मेला परिसर में शनिवार रात सर्द मौसम में कव्वाली की महफिल सजी। इसमें मुंबई की दानिश शबाब पार्टी व रूबीना-सबीना कव्वाल पार्टी प्रोग्राम देने आए। मशहूर कव्वाल दानिश शबाब साबरी ने सब मस्त पुुकारो अली मौला, अली मौला हर वक्त पुकारो अली मौला, अली मौला कलाम पढ़कर कव्वाली का आगाज किया।
दानिश शबाब ने इसके अलावा मलगं ख्वाजा का, यह दर तो हकीकत में दुखियों का सहारा है.. पेश किया। उन्होंने अपनी गजल इस दिल के बहलने की बस एक ही सूरत है... पर भरपूर दाद बंटोरी। इसके बाद मशहूर कव्वाल पार्टी रूबीना-शबीना ने भी अपने फन का जादू बिखेरा। बेहतरीन कव्वाली में उन्होंने मैं हूं ख्वाजा की जोगनिया... सुनाकर श्रोताओं को झूमने पर मजबूर कर दिया। उनके कलाम शेर, निगाह मुझ पे जमाना मिला नहीं सकता, मेरे वजूद को तुफां हिला नहीं सकता। हे मेरे सर पे गरीब नवाज का साया, कोई भी दुख मेरे नजदीक आ नहीं सकता.. श्रोताओं को बेहद पंसद आया। दोनों ही कव्वाल पार्टियों में महफिल में पीरानपीर बाबा एवं बेंगलोरी मस्तान की शान में कव्वाली पेश की। कव्वाली के पंडाल में करीब 20 हजार लोग बैठे थे। महफिल अलसुबह तक चली। नगर पालिका परिषद की ओर से दरगाह के खादिम कालू बाबा का शाॅल-श्रीफल से सम्मान हुआ। विशेष अतिथि एहसान एहमद हिलाल, अब्दुल हमीद खान, शेख मुज्जफर, कय्युम अशरफी, शकूर सेठ, कलीम पहलवान, कानू नागोबा, नरेंद्र पटेल आदि थे। कव्वाल पार्टी व अतिथियों का स्वागत नपाध्यक्ष नरेंद्र शर्मा, सीएमओ पीके सुमन, मेला अधिकारी योगेंद्र गुप्ता , मेला समिति अध्यक्ष श्वेता सुनील व्यास, शेख साकेरिन, अफसाना रियाज बेग, मेला समिति उपाध्यक्ष जर्रार पेंटर, जय शिंदे, श्याम पुरोहित ने किया। संचालन आफताब हिलाल ने किया।
चांद कादरी ने सुनाए कलाम
हजरत जमालुद्दीन शाह कादरी रेहमतुल्ला अलैह के आस्ताने ए मुबारक पर रविवार सुबह रंग की मेहफिल जमी। इसमें मशहूर कव्वाल चांद कादरी ने कई बेहतरीन कलाम सुनाए। उनकी कव्वाली मेरा सनम बेमिसाल है... खूब पंसद की गई। सदारत हजरत कालू बाबा खादिम पीरानपीर दरगाह थे।
hin_Deva awa_Deva hin_Deva san_Deva awa_Deva hin_Deva hin_Deva hin_Deva